РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 011/233-23

27. фебруар 2023. године

Б е о г р а д

ЗАПИСНИК

ШЕСТЕ СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ, ОДРЖАНЕ 25. ФЕБРУАРА 2023. ГОДИНЕ

 Седница је почела у 13 часова и 8 минута.

 Седницом је председавао Дејан Раденковић, председник Одбора.

 Поред председника, седници су присуствовали чланови Одбора: Александра Томић, Живан Бајић, Зоран Томић, Нинослав Ерић, Зоран Зечевић и Живота Старчевић.

 Седници су присуствовали заменици одсутних чланова Одбора: Станислава Јаношевић (заменик члана Одбора Верољуба Арсића), Никола Радосављевић (заменик члана Одбора Драгомира Карића), Угљеша Марковић (заменик члана Одбора Снежане Пауновић), Жељко Веселиновић (заменик члана Одбора Далибора Јекића) и Ненад Митровић (заменик члана Одбора Миодрага Гавриловића).

 Седници нису присуствовали чланови Одбора: Тијана Давидовац, Павле Грбовић, Зоран Сандић, Ђорђе Станковић, Небојша Зеленовић, нити њихови заменици.

 Седници је на позив председника Одбора присуствовао Душан Вучковић, помоћник министра привреде.

 На предлог председника, Одбор је већином гласова утврдио следећи

Д н е в н и р е д

1. Разматрање Предлога закона о изменама Закона о Централној евиденцији стварних власника, који је поднела Влада (број 011-223/23 од 3. фебруара 2023. године), у појединостима

 Одбор је размотрио Предлог закона о изменама Закона о Централној евиденцији стварних власника у појединостима и поднео Извештај Народној скупштини.

 У уводним напоменама Душан Вучковић, помоћник министра привреде, образложио је став Министарства привреде о разлозима због којих ће Министарство привреде предложити Влади да не прихвати 16 амандмана које су поднели народни посланици. Изнео је да амандмани не доприносе унапређењу правног оквира јер се косе са усвојеним методологијама и номотехничким правилима, а скраћењем рока за одлагање не би био постигнут циљ и оптимални рок који је усаглашен са Агенцијом за привредне регистре. Не постоји разлог због кога би закон требало да ступи на снагу наредног дана уместо предвиђених осам дана од дана објављивања у „Службеном гласнику РС“.

 Након тога Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама Закона о Централној евиденцији стварних власника.

 Одбор је одлучио да предложи Народној скупштини **да одбије** следеће амандмане:

* на назив Предлога закона, који је поднео народни посланик Александар Јерковић;
* на назив Предлога закона, који су заједно поднели народни посланици Зоран Лутовац, Драгана Ракић, Ненад Митровић, Сања Миладиновић и Срђан Миливојевић;
* на назив Предлога закона, који су заједно поднели народни посланици Страхиња Ерац, Милица Ђурђевић Стаменковски, Никола Драгићевић, Марко Ристић, Драгана Миљанић, Драган Николић, Зоран Зечевић и Бојана Букумировић;
* на члан 1, који је поднео народни посланик, Александар Јерковић;
* на члан 1, који су заједно поднели народни посланици Зоран Лутовац, Драгана Ракић, Ненад Митровић, Сања Миладиновић и Срђан Миливојевић;
* на члан 1, који је поднео народни посланик Миодраг Гавриловић;
* на члан 2. који је поднео народни посланик, Александар Јерковић;
* на члан 2. који су заједно поднели народни посланици Зоран Лутовац, Драгана Ракић, Ненад Митровић, Сања Миладиновић и Срђан Миливојевић;
* на члан 2, који је поднео народни посланик Миодраг Гавриловић;
* на члан 3, који је поднео народни посланик Милош Парандиловић;
* на члан 3, који је поднео народни посланик Александар Јерковић;
* на члан 3, који су заједно поднели народни посланици Мирослав Алексић и Ђорђе Станковић;
* на члан 3, који су заједно поднели народни посланици, Зоран Лутовац, Драгана Ракић, Ненад Митровић, Сања Миладиновић и Срђан Миливојевић;
* на члан 3, који је поднео народни посланик Миодраг Гавриловић;
* на члан 3, који су заједно поднели народни посланици Страхиња Ерац, Милица Ђурђевић Стаменковски, Никола Драгићевић, Марко Ристић, Драгана Миљанић, Драган Николић, Зоран Зечевић и Бојана Букумировић;
* на члан 4, који су заједно поднели народни посланици Зоран Лутовац, Драгана Ракић, Ненад Митровић, Сања Миладиновић и Срђан Миливојевић.

 За известиоца Одбора на седници Народне скупштине одређен је мр Дејан Раденковић, председник Одбора.

 Седница је преношена у live streам-y и тонски снимана, а видео запис се налази на интернет страници Народне скуштине.

Седница је закључена у 13 часова и 27 минута.

 СЕКРЕТАР ПРЕДСЕДНИК

Александра Балаћ мр Дејан Раденковић